open-index/open-wikipedia-markdown huggingface dataset:
Ašmenos aukštuma

**Ašmenos aukštuma** () − aukštuma, kuri tęsiasi nuo Vilniaus iki Vakarų Berezinos upės Baltarusijoje.

Aukštuma priklauso Lietuvos − Baltarusijos priešpaskutinio apledėjimo akumuliuotų aukštumų sričiai (Baltarusijos aukštumoms), susidariusiai per priešpaskutinį apledėjimą ir gerokai pakeistai tarpledynmetyje ir paskutiniuoju ledynmečiu, kuomet jis neteko daubų ir ežerų, bei buvo išvagotas slėnių ir raguvų.

Šiaurėje ir vakaruose Ašmenos aukštuma ribojasi su Rytų Lietuvos žemumomis, pietvakariuose su *Lydos (Eišiškių) plynaukšte*. Jos aukštis siekia 180 m. Aukštumos dalis tarp Vilniaus ir Lietuvos − Baltarusijos sienos vadinama Medininkų aukštuma, kuri Vilnios ir Merkio aukštupių atskirta nuo *Buivydžių* (šiaurėje) ir *Poškonių* kalvyno (pietuose).

Aukščiausias taškas – *Milidovskajos kalnas*, Smurgainių rajone, prie *Milidovščinos* kaimo. Aukštis – 320 m virš jūros lygio.
Diakarbas

**Diakárbas** – sintetinis diuretikų grupės vaistas, sulfamidų darinys. Skatina natrio ir kalio katijonų hidrokarbonatų ir vandens išsiskyrimą iš organizmo, mažina akispūdį, slopina centrinės nervų sistemos veiklą. Geriamas tabletėmis gydant glaukomą, nuomarį.

## Vartojimas
Vartojant, reikia daryti pertraukas, nes organizme atsiranda acidozė, dėl kurios diakarbas tampa mažai veiklus arba visiškai neveiklus.
Kumitė

**Kumitė** () – kovos ar treniruotės forma japonų kovos menuose.
Rungtynėse *kumite* yra dviejų kovotojų kova be išankstinio susitarimo technikos klausimais. Treniruotėse būna skirtingo lygio *kumite*, kurie nustatomi pagal tam tikrus puolimo ar gynybos veiksmus.

## Istorija
*Kumitė* karatė istorijoje yra gana naujas reiškinys, kuris prigijo tik XX amžiuje pagal tokius pavyzdžius kaip dziudo, boksas ir kitos kovos šakos. Tradiciniame karatė *kumitė* nebuvo. Didysis karatė meistras Gichin Funakoshi suprato, kad karatė pamažu netenka sportinio charakterio, ir jam atrodė, kad dėl to karatė ugdymo vertė yra pavojuje. Spaudžiamas savo mokinių jis sudėliojo pirmąsias *kumitė* formas, kurios reprezentuoja shotokan-karatė kovinės formos šaknis.

## Formos

Šiandien karatė kovotojai yra ugdomi pagal daugialypę *kumitė* formų sistemą. Skirtingi karatė stiliai turi skirtingas *kumitė* formas.

Pradedama dažniausiai su *Kihon-Gohon-Kumite*: du priešininkai stovi vienas prieš kitą. Numatytas puolantysis puola penkis kartus, o besiginantis ginasi traukdamasis atgal. Po paskutinės gynybos seka puolimas. Tiek puolimo, tiek gynybos technikos turi būti visiškai įsisavintos. Pakartotinių atakų techniką galima pasirinkti laisvai.

Su pirmąja forma panašumų turintis *Kihon-Sanbon-Kumite* vyksta tokia pačia taktika, tik čia yra viso labo trys (San) žingsniai puolimui ir gynybai.

*Kihon-Ippon-Kumite* tėra tik viena puolimo ir gynybos ataka. Pavadinimas *Kihon* reiškia, kad technika naudojama kaip pradžiamokslio formos.

*Jiyu-Ippon-Kumite*: Viena puolimo ir gynybos ataka laisva forma.

*Okuri-Kumite*: Ne vienas, bet daugiau puolimų, nuo kurių reikia iš pradžių apsiginti, tam kad būtų galima pulti.

*Kaeshi-Kumite*: Puolantysis atmuša atsakomąjį puolimą po vienos „puolimas – gynyba/atsakomasis puolimas“ atakos.

*Happo-Kumite* ( – aštuoni): Aštuoni puolantys pasiskirsto aplink besiginantį ir po trumpos komandos jį puola. Šiuo atveju puolantysis turi būti pasiruošęs ir atsakomajai atakai.

*Jiyu-Kumite*: absoliučiai laisva kova, kurioje nei puolimo, nei gynybos technikos nėra įsisavintos. Kovos partneriai stovi laisvai vienas prieš kitą. Sąvoka „Jiyu-Kumite“ naudojama dažniausiai kalbant apie sportinę kovą.

## Literatūra
* Kumite von Albrecht Pflüger, Dokan Verlag (ISBN 3-9807163-0-9).

## Nuorodos
* Kumite su 100 varžovų
Getingenas

**Getingenas** – universitetinis miestas Žemutinėje Saksonijoje (vidurio Vokietija), prie Leinės upės, apie 100 km į pietus nuo Hanoverio. Yra Getingeno universitetas (įk. 1737 m.) su viena didžiausių bibliotekų šalyje (Žemutinės Saksonijos ir universiteto biblioteka), keturi Makso Planko institutai: biofizikinei chemijai, eksperimentinei medicinai, dinaminėms sistemos ir saviorganizacijai, religijos ir etninės įvairovės studijoms, ir Vokietijos primatų centras.

Getingene išvystyta aukštųjų technologijų (optikos, tiksliųjų instrumentų, mikroelektronikos) pramonė, taip pat ir chemijos, leidybos pramonė. Išlikę nemažai nuo viduramžių išlikusių namų, XIV a. rotušė, 7 gotikinės bažnyčios, yra keli muziejai, teatrai, botanikos sodas.

## Istorija
Gyvenvietė minima 953 m. kaip *Gutingi*, 1211 m. gavo miesto teises, XIV a. buvo svarbus Hanzos lygos miestas. 1531 m. priėmė reformaciją, XVI–XVII a. kentėjo nuo religinių karų. Miesto klestėjimas sugrįžo po to, kai 1737 m. Jurgis II čia įkūrė universitetą, kuris tapo vienu žymiausių Europoje. 1837 m. jo prestižui pakenkė 7 profesorių pašalinimas iš universiteto. XIX a. pabaigoje matematikos ir fizikos fakultetai vėl ėmė sugrąžinti stiprios aukštosios mokyklos prestižą.

II pasaulinio karo metu miestas beveik nenukentėjo.

## Galerija

File:Goettingen_Papendiek_17.jpg| 
File:Goettingen_Papendiek_18.jpg| 
File:Goettingen_Johannisstr_33.jpg| 
File:Goettingen_Paulinerstr_3.jpg| 
File:Goettingen_Jüdenstr_30.jpg| 
File:Goettingen_Sonnenuhr_Wittig.jpg| 
File:Goettingen_Spiellokomotive.jpg|
Plockas

**Plòckas**  () – miestas vidurio Lenkijoje, prie Vyslos upės. Išvystyta naftos, mašinų (ypač žemės ūkio), maisto, tekstilės pramonė. Geležinkelio mazgas. Yra Mazovijos muziejus (amatų, baldų eksponatai), per Vyslą nutiesti du tiltai. Miestas yra vienas iš Europos plytų gotikos kelio stočių.

## Istorija

Plockas žinomas nuo X a. – tai seniausia gyvenvietė Mazovijoje. 1079–1138 m. čia buvo Lenkijos valdovų sostinė. 1237 m. suteiktos miesto teisės, iki XVII a. jis buvo svarbus prekybos centras. 1793 m. atiteko Prūsijai (vadintas *Schröttersburg*). XIX a. miestas buvo Plocko gubernijos ir Plocko apskrities centras.

1918 m. vėl atiteko Lenkijai. II pasaulinio karo metu smarkiai sugriautas.

## Sportas
* Wisła Płock SSA (futbolo klubas),
* Kazimierz Górski stadionas, kurio talpa daugiau nei 10 tūkst. žiūrovų.

## Miestai partneriai

## Šaltiniai
Hengduano kalnai

**Hengduano Šano kalnai** yra kalnų virtinė Pietryčių Azijoje, sudaranti ribą tarp Mianmaro ir Junnanno, Kinijoje. Hengduano Šano kalnų grandinė tęsiasi iš šiaurės į pietus, sudarydama rytinį Tibeto kalnyno kraštą.

Kalnai daugiausia padengti subalpiniais spygliuočių miškais. Aukštis svyruoja nuo 1300 iki 4000 metrų. Tai yra arealas su didele biologine įvairove, kuri susidarė dėl tankaus, pirmykščio miško, santykinės izoliacijos ir dėl to, kad beveik visa teritorija neapledėdavo per ledynmetį. Šis kalnuotas regionas yra namais retai ir nykstančiai didžiajai pandai. Kitos vietinės rūšys yra kiniški krūmai (*Taxus chinensis*) ir įvairūs kiti reti augalai, elniai ir primatai.

Aplinkosauginės grupės nurodo, kad šiam ekologiniam regionui kelia grėsmę „augantis gyventojų skaičius ir iš to sekantis laukinių gyvūnų produktų, ir miškų ne medienai, poreikis medicinai ir kitiems tikslams“.

## Šaltiniai
Gotthard von Kettler

**Gothardas Ketleris** (, 1517 m. vasario 2 d. Vestfalijoje – 1587 m. gegužės 17 d. Mintaujoje) – didikas, Livonijos ordino magistras, Kuršo hercogystės valdytojas bei Lietuvos Didžiosios Kunigaikštystės ir Abiejų Tautų Respublikos valstybės ir karinis veikėjas.

## Biografija

Gothardas Ketleris buvo kilęs iš senos Vestfalijos kunigaikščių giminės. Tėvas kunigaikštis Gothardas Ketleris iš Melricho (*Gotthard Kettler zu Melrich*, valdė 1527–1556 m.), motina Sofija fon Neselrodė (*Sofie von Nesselrode*). Brolis – Vilhelmas Ketleris (*Wilhelm Kettler*) 1553 m. buvo Miunsterio vyskupas.

Žmona Meklenburgo kunigaikštytė Ana (*Anna von Mecklenburg-Güstrow*, 1533 m. – 1602 m. liepos 4 d.), Meklenburgo kunigaikščio Alberto Stipriojo ir Brandenburgo kunigaikštytės Anos duktė. Su ja turėjo 7 vaikus.

Sūnus Frydrichas fon Ketleris (1569-1642 m.), 1587–1595 ir 1618–1642 m. Kuršo ir Žiemgalos hercogas, 1595–1618 m. Žiemgalos hercogas. Sūnus Vilhelmas fon Ketleris (1574-1640 m.), 1595–1616 m. Kuršo hercogas. Duktė Ana Ketler (1567–1617 m.), Lietuvos didžiojo maršalkos Alberto Radvilos žmona. Duktė Elžbieta Ketler ištekėjo už Tešeno hercogo Adomo Vencelio (*Adam Wenzel von Teschen*).

## Veikla

1537 m. Gothardas Ketleris įstojo į Livonijos ordiną, nuo 1554 m. Diunaburgo komtūras, nuo 1557 m. Felino komtūras. 1558 m. prasidėjus Livonijos karui, tapo didžiojo magistro Johano Fiurstenbergo vyskupu koadjuktoriumi, o 1559 m. didžiajam magistrui Johanui Fiurstenbergui patekus į Rusijos caro Ivano Rūsčiojo nelaisvę, išrinktas Livonijos ordino magistru.

Nematydamas galimybės savo jėgomis pasipriešinti Rusijos ir Švedijos invazijai, Gotardas Ketleris susitarė su Lietuvos didžiuoju etmonu Mikalojumi Radvila Ruduoju ir Lietuvos didžiuoju kancleriu Mikalojumi Radvila Juoduoju dėl paramos ir 1561 m. lapkričio 28 d. Vilniuje sudarė sutartį, pagal kurią Livonijos dalyje buvo įkurta Kuršo hercogystė, tapusi Abiejų Tautų Respublikos vasale. Rytinėje Livonijos dalyje buvo sudaryta buferinė Abiejų Tautų Respublikos vaivadija Infliantai. 1562 m. kovo 5 d. su Žygimantu Augustu sudarė sutartį dėl Kuršo leno valdymo, kurią, nesant karaliaus, pasirašė Mikalojus Radvila Juodasis. 1561-1565 m. Gothardas Ketleris buvo ir Infliantų gubernatoriumi. 1568 m. hercogystės sostinę iš Kuldygos perkėlė į Mintaują. 1570 m. paskelbė Gotardo privilegiją, kuria atleido dvarininkus nuo mokesčių, suteikė dvaro paveldėjimo teisę jų vaikams ir taip pat teisę laikyti smukles, medžioti ir žvejoti. 1575 m. kaip karaliaus leno valdytojas dalyvavo kare su Maskva.

Perėjęs į liuteronų tikėjimą, Gotardas Ketleris 1566 m. vasario 24 d. nutraukė celibatą ir vedė.

Jo valdymo metu Kurše ir Žiemgaloje pastatyta 70 bažnyčių, aštuonios mokyklos, aštuonios vargšų prieglaudos.

## Šaltiniai

## Literatūra
* Grusemann, Hans, 1990. Die Frühgeschichte des Geschlechts Ketteler (Kettler), 12.-16.Jahrhundert. Soest.
* Salomon Henning’s Chronicle of Courland and Livonia, translated and edited by Jerry C. Smith, William Urban and Ward Jones

## Nuorodos
Donatas Katkus

**Juozas Donatas Katkus** (g. 1942 m. rugsėjo 21 d. Kaune) – Lietuvos altistas, dirigentas, muzikologas, pedagogas, televizijos konkursų žiuri narys, Lietuvos gynybos, kultūros ir švietimo asociacijos valdybos narys kultūrai.

## Biografija

Mokėsi Kauno Juozo Naujalio muzikos mokykloje. 1965 m. baigė Lietuvos valstybinę konservatoriją. Nuo 1968 m. dėsto Lietuvos valstybinėje konservatorijoje (dabar – Lietuvos muzikos ir teatro akademija), 1983 m. suteiktas docento, 1996 m. – profesoriaus vardas.

1965 m. įsteigė Vilniaus styginių kvartetą, 1995 m. įkūrė Šv. Kristoforo kamerinį orkestrą ir jam vadovavo iki 2017 m. gruodžio 31 d.

Televizijoje 2007–2010 m. – nuolatinis LNK muzikinio šou „Žvaigždžių duetai“ komisijos narys, 2009 m. – humoro laidos „Nr. 1“ komisijos pirmininkas.

2001 m. suteikta Lietuvos valstybinė premija, 2003 m. – Pasaulio intelektualinės nuosavybės organizacijos premija.

Nuo 2019 m. Lietuvos gynybos, kultūros ir švietimo asociacijos LGKŠA valdybos narys kultūrai. 

## Nuorodos
* Biografija
Novaraisčio ornitologinis draustinis

**Novaraisčio ornitologinis draustinis** – saugoma teritorija į pietvakarius nuo Lekėčių, Kauno rajono, Šakių rajono ir Kazlų Rūdos savivaldybės sandūroje, valstybinis ornitologinis draustinis. Draustinio pietryčiuose įsikūręs Novaraisčio kaimas.

Novaraistis XX amžiaus septintojo dešimtmečio pradžioje buvo paverstas eksploatuojamu durpynu, vėliau durpių gavyba buvo baigta. Siekiant išvengti gaisrų, buvo pakeltas vandens lygis, todėl dalyje buvusio durpyno susiformavo atviri vandens telkiniai. Išeksploatuotos pelkės plynėse ėmė telktis migruojantys paukščiai.

## Apie draustinį

Draustinis įsteigtas siekiant išsaugoti paukščių perėjimo ir poilsio per migracijas vietą Pietvakarių Lietuvoje. Įsteigtas 1988 m. Plotas 827 ha. Įtrauktas į Natura 2000 saugomų teritorijų tinklą. Paukščių stebėjimui įrengta minimali infrastruktūra: automobilių stovėjimo aikštelė, paukščių stebėjimo bokštas.

Veisimosi metu draustinyje prieglobstį randa daugybė nykstančių paukščių rūšių. Čia nuolatos peri didieji baubliai (*Botaurus stellaris*), juodakakliai kragai (*Podiceps nigricollis*), gulbės giesmininkės (*Cygnus cygnus*), gervės (*Grus grus*), pilkosios žąsys (*Anser anser*), tetervinai (*Tetrao tetrix*), švygždos (*Porzana porzana*), plovinės vištelės (*Porzana parva*) ir kitos retos rūšys. Maitintis atskrenda gretimuose miškuose įsikūrę juodieji gandrai (*Ciconia nigra*), jūriniai ereliai (*Haliaeetus albicilla*), sketsakaliai (*Falco subbuteo*). Iš viso Novaraistyje užregistruotos 33 paukščių rūšys, įtrauktos į Lietuvos raudonąją knygą. Novaraisčio išskirtinę reikšmę nulėmė migracijos metu apsistojančių gervių gausa .

## Pavadinimo kilmė
Durpyne yra Novos upės ištakos. Kadangi durpynui būdingas raisto kraštovaizdis, jis ir pavadintas Novos raistu, t. y. Novaraisčiu.

## Šaltiniai

## Nuorodos
* Saugomų teritorijų valstybės kadastras  


File:Novaraistis2.jpg|Vaizdas iš apžvalgos bokšto
File:Novaraistis3.jpg|Atvirojo vandens plotai
Novaraistis (Šakiai)

**Novaraistis** – kaimas Šakių rajono savivaldybės rytuose, į pietvakarius nuo Lekėčių, 2 km į pietvakarius nuo Jančių, Kazlų Rūdos miškų gelmėje. Į vakarus nuo kaimo plyti Novaraistis (ornitologinis draustinis, įkurtas 1988 m.). Praeina Sarapinų–Lekėčių kelias.

## Istorija

Įkurtas 1956 m. kaip darbininkų gyvenvietė.

## Gyventojai

## Šaltiniai
Ford EXP

**Ford EXP** buvo kompaktinės klasės sportinis automobilis, kurį gamino Ford Motor Company. EXP, bei jo brolis Mercury **LN7** pirmą kartą buvo pristatyti 1981 metų balandį vykusioje Čikagos automobilių parodoje kaip 1982 metų modeliai. Automobiliai buvo gaminami iki 1988 metų.
Iljiničiai

**Iljiničiai** () – Lietuvos Didžiosios kunigaikštystės ir Abiejų Tautų Respublikos rusėnų kilmės lietuvių didikų giminė. Giminės herbas Samtis.

## Giminės istorija
Kilusi ir Naugarduko apylinkių. Svarbiausios valdos buvo Myrius, Brastos Biala, Černavčicai, Želva. Katalikai, nors pavardės kilmė slaviška. Pirmasis žinomas giminės atstovas buvo Ivanas arba Jonas Iljiničius, Vitebsko, vėliau Smolensko vietininkas. XV–XVI a. Iljiničiai buvo Lydos, Kauno, Lietuvos Brastos vietininkai. Savo įtaką sustiprino vedybomis su Kęsgailomis, Daumantais, Radvilomis.

Vieni turtingiausių LDK Ponų tarybos narių. Pagal 1528 m. LDK kariuomenės surašymą karo atveju rengdavo 160 raitelių, t. y. turėjo ne mažiau, kaip 2560 valstiečių dūmų. Paskutinis garsesnis giminės atstovas Sofijos Radvilaitės sūnus Jurgis Ščesnavičius Iljiničius, miręs bevaikis. XVII a. tarp Lietuvos Didžiosios kunigaikštystės didikų vėl minimi Iljiničiai, tačiau jų giminystės ryšys nenustatytas.

1547 m. Mikalojus Radvila Juodasis Iljiničiams iš Šventosios Romos imperijos imperatoriaus Karolio V gavo grafų titulą.

## Žymiausi Iljiničiai
* Jonas Iljiničius, (*Iwan Ilinicz*):
** Jurgis Ivanovičius Iljiničius, (*Jerzy Iwanowicz Ilinicz*), Lietuvos dvaro maršalka, Myriaus pilies statytojas;
*** Jurgis Ščesnavičius Iljiničius (, ) pirmasis Bresto vaivada, kurį išaugino Mikalojus Radvila Juodasis, o jo turtus paveldėjo Mikalojus Kristupas Radvila Našlaitėlis.

## Šaltiniai

## Nuorodos
Trimitų herbo Radvilos  lenkų kalba
Powszechny Zakład Ubezpieczeń

AB **PZU** (, ) – seniausia ir stambiausia Lenkijos draudimo įmonė. Didžiausia Centrinės ir Rytų Europos draudimo įstaiga.

## Savybės
Draudimo veiklos pradžia siekia 1803 m. Siūlo draudimo ir finansines paslaugas. 2020 m. dirbo ~40 tūkst. žmonių. Turi plačiausią veiklos tinklą Lenkijoje.

Remiantis „GFK Polonia“ (nepriklausomas rinkos tyrimų institutas) tyrimais, PZU prekės ženklas – neblogai žinomas Lenkijoje.

Lietuvoje veikia 2 PZU įmonės, UAB „PZU Lietuva gyvybės draudimas“ ir AB „Lietuvos draudimas“.

## Šaltiniai

## Nuorodos

* Kompanijos svetainė
* PZU Lietuva gyvybės draudimo svetainė
Trinamosios girnos

**Trinamosios girnos** – grūdų malimui skirtas įtaisas.

Lietuvos teritorijoje pradėtos naudoti nuo neolito laikų. Labiausiai išplito pirmame tūkstantmetyje. Tokias girnas sudarė du akmenys (vienas turėjo įdubimą, į kurį buvo supilami grūdai, su kitu buvo trinama). Sukamosios girnos Lietuvoje atsirado X a. Jas sudarė du skritulio formos akmenys, sujungti vertikalia ašimi. Tokios girnos Lietuvoje naudotos iki pat XX a.

## Taip pat skaitykite

* Grūdų trintuvė

## Nuorodos
* Iliustracija
Aviva

**„Aviva“ grupė** – didžiausa Jungtinėje Karalystėje ir šešta pagal dydį pasaulyje gyvybės draudimo ir pensijų kaupimo grupė.

„Aviva“ grupės valdomas turtas yra 379 milijardų svarų (2009 m. gruodžio 31 d.). Tai sudaro 1,45 trilijono litų. „Aviva“ grupės būtinojo mokumo atsarga sudaro 3,7 mlrd. svarų (14,8 milijardų litų). „Aviva“ grupės akcijos 2009 m. pradėtos kotiruoti Niujorko akcijų biržoje.

Grupė „Aviva” turi 53 milijonus klientų visame pasaulyje. „Aviva“ turi 43 000 darbuotojų ir veikia 28-iose pasaulio šalyse, tarp jų JAV, Azijoje ir daugumoje Europos valstybių.

Tarptautinės finansinės grupės „Aviva“ ištakos – 1696 metai. Didžiojoje Britanijoje įsikūrė bendrovė „Hand in hand“, draudžianti nuo gaisrų nuostolių – tai seniausia tokio tipo bendrovė pasaulyje. 1864 metais Londono gyventojai jau galėjo apdrausti gyvybę kompanijoje „Commercial Union“.

Draudimo bendrovė „Commercial Union” buvo tarp bendrovių, apdraudusių „Titaniką“ ir po laivo katastrofos sumokėjo vieną milijoną svarų sterlingų draudimo išmokų. Šių dienų kainomis tai sudarytų apie šimtą milijonų Jungtinių Amerikos Valstijų dolerių. Nepaisant to, metų pabaigoje „Commercial Union“ skaičiavo solidų pelną ir išlaikė pirmaujančias pozicijas pasaulinėje draudimo rinkoje.

Uždaroji akcinė gyvybės draudimo ir pensijų bendrovė „Aviva Lietuva“ priklauso tarptautinei „Aviva“ grupei. Lietuvoje grupė pradėjo veiklą 2001 m. pabaigoje, įkūrusi bendrovę tuometiniu pavadinimu „Commercial Union Lietuva Gyvybės draudimas“, kuri 2007 m. gruodį perėmė visos didžiosios „Aviva“ grupės vardą ir tapo Uždarąja akcine gyvybės draudimo ir pensijų bendrove „Aviva Lietuva“.

Bendrovės paslaugomis Lietuvoje naudojasi daugiau nei 200 tūkstančių Lietuvos gyventojų (2011 m., kovas). Bendrovės „Aviva Lietuva“ paslaugas platina daugiau nei 500 draudimo konsultantų visoje šalyje.

Narystės:

„Aviva Lietuva“ yra aktyvi Nacionalinio socialiai atsakingų įmonių tinklo „Global Compact“ narė, aktyviai dalyvauja visuomeniniuose projektuose. Taip pat priklauso Britų prekybos rūmams (British Chamber of Commerce) – britų ir lietuvių bendradarbiavimo organizacijai. Aktyvi Lietuvos gyvybės draudimo įmonių asociacijos narė.

## Kompanijos

* 
** Norwich Union Life (NUL) – Pensijos, investcijos
** Norwich Union Insurance (NUI) – Bendrasis draudimas
** Morley Fund Management – Fondų valdymas
** RAC
*  – Hibernian Group
*  – Commercial Union
*  – Nyderlandai – Delta Lloyd
*  – Pilot
*  – Eurofil
*  – Romić Banka
*  – Eagle Insurance PLC
*  – Aviva

## Nuorodos

* Aviva Group svetainė
* Aviva Lietuva
Cadillac DeVille

**Cadillac DeVille** buvo didelės klasės prabangus automobilis, kurį gamino Cadillac. Automobilis buvo pradėtas gaminti 1949 metais ir buvo gaminamas iki tol kol jį 2006 metams pakeitė Cadillac DTS (DeVille Touring Sedan) modelis. Automobilio pavadinimas "DeVille" yra kilęs iš prancūzų kalbos ir reiškia "miesto" arba "miestelis".
Spartak Sofiâ

**Sofijos „Spartak“** – buvęs Bulgarijos futbolo klubas iš Sofijos.

## Istorija

Klubas įkurtas iš kelių anksčiau egzistavusių klubų - 1944 m. susijungusių FK Rakovski (įkurtas 1910 m.) ir FK-13 Sofiâ (įkurtas 1910 m.) bei 1947 m. prie šio bendro klubo prijungtų FK Junak ir VRM futbolo klubo. 1968 m. klubas iškovojo teisę žaisti je, tačiau dėl politinių priežasčių ja nepasinaudojo. 1969 m. šalies valdžios iniciatyva prijungtas prie Levski Sofia klubo, 1990 m. vėl atkurtas. 2005 m. komandos motininiu klubu tapo „Levski“ ir klubas pervadintas Sofijos „Levski-Spartak“. 2007 m. susijungė su Sofijos „Lokomotiv-101“ klubu.

## Pasiekimai

## Sezonai

|}

## Išnašos

## Nuorodos
*
A Saucerful of Secrets

**„A Saucerful of Secrets“** – antrasis grupės Pink Floyd progresyvaus roko albumas, išleistas 1968 m. birželio 29 d. „EMI“ garso įrašų studijos Abbey Road Studios. Albumas pasiekė 9 vietą angliškame dainų dešimtuke, bet iš viso nebuvo įvertintas JAV.

## Kilmė
Paslaptis, kurią grupė Pink Floyd  slėpė nuo savo gerbėjų įrašant albumą „A Saucerful of Secrets“ – nepastovi S. Bereto psichikos būklė ir artėjanti jos krizė, kurią pasidarė sunku nuslėpti. Iš pradžių grupė pareiškė, kad mokyklos laikų draugas D. Gilmoras pakeis jį koncertų metu, o S. Beretas rašys kūrinius. Bet po kelių koncertų penkiese, S. Beretas paliko grupę. Šių įvykių metu gimė albumas, įrašytas dviejų grupės sudėčių, persekiojamų streso. Kai kurie kūriniai iš pradžių buvo įrašyti su S. Beretu, paskui su D. Gilmoru. Kai kurie iš šių studijos įrašų visam laikui liko apgaubti paslapties. Pasakojama, kad kelių dainų skambesyje galima išgirsti K. Beretą ir D. Gilmorą kartu. Galų gale D. Gilmorą į grupę priėmė už tai, kad jis mokėjo dainuoti S. Bereto balsu. Albumo mono versija (Columbia SX 6258) skiriasi nuo stereo versijos (SCX 6258), bet nedaug. 1973 m. plokštelė „A Saucerful of Secrets“ kartu su „The Piper At The Gates Of Dawn“ išleistos kaip dvigubas albumas „A Nice Pair“.

## Albumo viršelis
Albumo viršelį sukūrė S. Torgersonas, buvęs R. Voterso mokyklos draugas, ir O. Pauelas (Obri „Po" Pauell), kuris dirbo „Hipgnosis“ vardu. Tai buvo pirmas grupės albumo viršelis, sukurtas dizainerių. Paslaptingo įvaizdžio koliažas neturi tokio šmaikštumo, kuris matyti kituose Pink Floyd darbuose. 

## Dainų sąrašas
;Pirma pusė
# „Let There Be More Light“ (Roger Waters) – 5:38
# „Remember a Day“ (Richard Wright) – 4:33
# „Set the Controls for the Heart of the Sun“ (Roger Waters) – 5:28
# „Corporal Clegg“ (Roger Waters) – 4:13

;Antra pusė
# „A Saucerful of Secrets (daina)“ (Roger Waters/Richard Wright/David Gilmour/Nick Mason) – 11:57
# „See-Saw“ (Richard Wright) – 4:36
# „Jugband Blues“ (Syd Barrett) – 3:00

## Singlas
* „Remember a Day“ (redaguota)/„Let There Be More Light“ (redaguota) (1968 m. rugpjūčio 19 d., išleistas tik JAV)

### Nealbuminiai singlai
* „It Would Be So Nice]]“/„Julia Dream“ (1968 m. balandžio 19 d., (UK - 7 vieta)
* „See Emily Play“/„The Scarecrow“ 1968 m. liepos 22 d., (JAV - 7 vieta)
* „Point Me at the Sky“/„Careful with That Axe, Eugene“ (1968 m. gruodžio 6 d., (UK - 7 vieta)

## Atlikėjai
* Rodžeris Votersas – bosinė gitara, vokalas
* Deividas Gilmoras –  gitara, vokalas 
* Ričardas Raitas – vargonai, pianinas, sintezatorius, vibrafonas, vokalas, melotronas 
* Nikas Meisonas – būgnai, mušamieji instrumentai, vokalas
* Keitas „Sidas“ Beretas – pagrindinė gitara, ritminė gitara, vokalas

### Pagalbinis personalas
* Normanas Smitas – būgnai ir pagalbinis vokalas dainoje „Remember a Day“
* „Gelbėjimo armijos“ orkestro nariai (The International Staff Band) – R. Bousas (Ray Bowes) (kornetas), T. Kemsis (Terry Camsey) (kornetas), M. Karteris (Mac Carter) (trombonas),  L. Kondonas (Les Condon) (E♭ bosas), M. Kuperis (Maurice Cooper) (euphonium), I. Henkis (Ian Hankey) (trombonas),  Dž. Vitingemas (George Whittingham) (B♭ bosas).
Raznos ežeras

**Raznos ežeras** () – didelis ežeras Latvijoje, Rėzeknės savivaldybėje. Pagal plotą antras šalyje, pagal vandens tūrį – pirmas.

Ežere yra 10 salų, kurių bendras plotas 24,6 ha, didžiausios – Apaļā sala, Apšu sala (Lielā sala), Augstā sala, Ezītis.

2006 m. lapkričio 15 d. ankstesnio Raznos gamtos parko pagrindu įkurtas Raznos nacionalinis parkas.

## Šaltiniai

## Nuorodos
* www.ezeri.lv
* Raznos nacionalinio parko svetainė
Sherwood Anderson

**Šervudas Andersonas** (, 1876 m. rugsėjo 13 d. Kamdenas, Ohajo valstija – 1941 m. kovo 8 d. Kolonas, Panama) – amerikiečių rašytojas.

## Biografija

Šervudas Andersonas buvo trečias vaikas septynių vaikų šeimoje. Skurdi vaikystė ir paauglystė prabėgo Ohajo valstijos Klaido (*Clyde*) mieste. 1896–1898 m. dirbo Čikagoje, po to įstojo į Amerikos armiją ir dalyvavo Amerikos-Ispanijos kare.

1900 m. Vitenbergo akademijoje Springfilde, Ohajo valstijoje, trumpai studijavo humanitarinius ir tiksliuosius mokslus. Vėliau persikėlė į Čikagą ir iki 1912 m. sėkmingai dirbo reklamos srityje. Tada pradėjo rašyti, bet vėl sugrįžo į verslą. 1922 m. galutinai paliko reklamos sferą ir atsidėjo kūrybai.

1904 m. vedė Korneliją Lanę (*Cornelia Lane*) ir su ja susilaukė dviejų sūnų ir dukters. 1916 m. išsiskyrė su pirmąja žmona ir vedė Tenesą Mičel (*Tennessee Mitchell*). Tais pačiais metais išleido pirmąją novelę *Windy McPhersons Son*. 1919 m. pasirodęs apsakymų rinkinys „Vainsbergas, Ohajas“ (*Winesbur, Ohio*) Š. Andersoną išgarsino visoje šalyje. 1922 m. išsiskyrė su antrąja žmona ir iš Čikagos persikraustė gyventi į Niujorką.

1924 m. vedė Elizabetą Pral (*Elizabeth Prall*) ir su ja apsigyveno Naujajame Orleane. 1927 m. rudenį nusipirko leidyklą ir tapo dviejų savaitinių laikraščių leidėju ir redaktoriumi. 1929 m. išleista knyga *Hello Towns* su rinktiniais straipsniais iš šių laikraščių. 1928 m. išsiskyrė su Elizabeta Pral ir 1933 m. vedė Eleonorą Kopenhaver (*Eleanor Copenhaver*). Su ja daug keliavo po JAV ir Pietų Ameriką. Mirė kelionėje po Panamą 1941 m. kovo 8 d. nuo peritonito.
Gaveikių ežeras

**Gaveikiai** – ežeras rytų Lietuvoje, Vilniaus rajone, 45 km į šiaurę nuo Vilniaus, 21 km į pietus nuo Molėtų.

Prie ežero yra įsikūrę Sidabrių, Gaveikių bei Gaveikių kaimai, pastarasis kaimas istoriniuose šaltiniuose minimas 1373 m. Už 4 km į šiaurės rytus nuo ežero įsikūręs Dubingių miestelis, už 9 km į šiaurės vakarus įsikūręs Giedraičių miestelis. Netoliese tyvuliuoja dar keli – Asvejos, Vilniškių, Visbaro bei Širvino ežerai. Ežero šiaurinė pakrantė yra Vilniaus ir Molėtų rajonų riba. Tarpukario laikotarpiu šiaurine ežero pakrante buvo išvesta Lenkijos ir Lietuvos demarkacinė linija.

Ežero ilgis iš šiaurės į pietus – 1,2 km, didžiausias plotis – 0,84 km. Paviršiaus altitudė – 152 m. Didžiausias gylis – 7 m, vidutinis gylis – 3,9 m. Baseino plotas 22 km². Kranto linija labai vingiuota, jos ilgis – 3,9 km; gausu kyšulių, įlankų. Krantai žemi, kai kur pelkėti, tik šiaurės rytuose aukštesni. Iš Gaveikių ežero šiaurinės dalies į Asvejos ežerą teka Gaveikės (Vilniškio) upelis. Vakaruose į Gaveikių ežerą įteka du upeliai, pietuose vienas. Ežeras priklauso Žeimenos, Neries baseinui. Ežero pratakumas 308 %. Atabradas platus, smėlingas. Prie ežero veikia kaimo turizmo sodyba, yra vakarinėje pakrantėje kempingas.

## Šaltiniai
Geležinio Vilko gatvė

**Geležinio Vilko gatvė** – antra pagal ilgį Vilniaus gatvė. Prasideda Savanorių-Laisvės prospektų žiede, o baigiasi prie Santaros klinikų. Turi tunelį po Nepriklausomybės aikšte. Gatvėje leidžiamas didžiausias greitis visame Vilniuje – vietomis 80 km/h.

## Istorija
XX a. septintojo dešimtmečio pradžioje imta planuoti magistralinę gatvę su tiltu per Neries upę ties Vilniaus pedagoginiu institutu.

Gatvė pradėta tiesti nuo Kosmonautų ir Raudonosios Armijos prospektų sankryžos XX a. aštuntojo dešimtmečio pr. 1978 m. įrengtas viadukas virš Žemaitės gatvės.

XX a. aštuntojo dešimtmečio pab. gatvės dalis prie Vingio parko vadinta Simono Konarskio gatve (netoliese buvusią to paties pavadinimo gatvę), o dalis iki nuo sankryžos su Karolio Požėlos gatve (dab. Alberto Goštauto gatvė) ‒ Karolio Požėlos gatve. 1979 m. gatvės daliai, atsiradusiai dešiniajame Neries upės krante suteiktas **Tarybų gatvės** vardas.

1979 m. nutiestas Tarybų tiltas ir gatvės dalis iki Žalgirio gatvės, o apie 1980 m. po Tarybų aikšte nutiestas tunelis. 1988 m. rengtame Lietuvos paminklų sąvade gatvės trasa į pietus nuo Tarybų tilto vadintas Pakalnės gatve (pagal netoliese buvusią to paties pavadinimo gatvę).

XX a. devintojo dešimtmečio vid. Tarybų gatvės trasa jau buvo nutiesta iki būsimos Ozo gatvės, 1991 m. ‒ iki Didlaukio gatvės.

1990 m. Tarybų gatvė pervadinta į **Geležinio Vilko gatvę**.

Apie 1994 m. gatvė pratęsta iki Ateities gatvės, XX a. pab. ‒ iki Plynės gatvės, o 2008 m. ‒ iki Molėtų plento.

2014 m. atidaryta estakada A. Goštauto ir Geležinio Vilko gatvių sankryžoje.

## Maršrutas

*Pastaba: kilometrai skaičiuojami nuo Pietinio aplinkkelio žiedo*.

## Šaltiniai
Abstinencija

**Abstinencija** – susilaikymas nuo alkoholinių gėrimų ar kitų svaiginančių medžiagų (narkotikai). Abstinencijos priežastis gali būti religiniai draudimai, kitokia pasaulėžiūra ar praktiniai sumetimai (pvz., sveikatos problemos).

Abstinentais tampama savarankiškai pasirenkant tokį gyvenimo būdą ar privertus aplinkybėms (religinė aplinka, gydytojų nurodymai, darbo sąlygos ir pan.).
Opera Mini

**Opera Mini** – interneto naršyklė tai sukurta mobiliesms telefonams, išmaniesiems telefonams ir delniniams kompiuteriams. Iki 4.0 versijos programa buvo parašyta Java ME programavimo kalba. Nuo 5.0 versijos interneto naršyklė buvo sukurta ir Android OS, iOS, Symbian OS, Windows Mobile operacinėms sistemoms.

2012 m. Opera Software duomenimis 2012 m. kovo mėn. Opera Mini turėjo 168,8 mln. naudotojų.

Naršyklė interneto puslapius krauna naudodama Proxy serverius palaikomus „Opera Software“ kompanijos. Šie serveriai konvertuoja tinklalapį į specialų formatą suprantamą Opera Mini naršyklei. Konvertuoti tinklalapiai užima mažiau vietos nei originalūs, be to yra sumažinama paveikslėlių dydis. Dėl šių priežasčių sumažėja persiunčiamų duomenų kiekis, sutrumpėja tinklalapio krovimo laikas. Pavydžiui, su įprasta telefono naršykle tinklalapis užima apie 2 megabaitus, užkrovimo laikas ilgesnis. O su Opera Mini tas pats tinklalapis užima vos ~150 kB.

## Šaltiniai
Cadillac Catera

**Cadillac Catera** buvo vidutinės klasės automobilis, kuris iš tiesų buvo Šiaurės Amerikos rinkai skirta perdaryto Opel Omega bei Vauxhall Omega versija. Automobilis debiutavo 1997 metais ir buvo gaminamas iki 2001 metų.

### Variklis
* 3,0 litrų L81 54° V6 (200 AG)
Musandamas

**Musandamo pusiasalis** () – Omano eksklavas ir muchafaza, atskirta Jungtinių Arabų Emyratų. Pusiasalio plotas 1 800 km². Pusiasalis turi didelę strateginę reikšmę dėl priėjimo prie Ormuzo sąsiaurio. Pusiasalio krantai ražyti fjordais. Administracinis centras - Chasabas. Muchafaza padalinta į 4 vilajatus.

## Vilajatai
*Chasabas
*Bucha
*Daba al Baja
*Madha

## Šaltiniai
Pontiac Parisienne

**Pontiac Parisienne** buvo didelės klasės automobilis, kurį gamino Cadillac. Automobilis buvo parduodamas tarp 1958 ir 1986 metų Kanados, bei tarp 1983 ir 1986 metų JAV rinkoje.
Naugarduko vaivada

**Naugarduko vaivada** () – aukščiausias Lietuvos Didžiosios kunigaikštystės Naugarduko vaivadijos ir vienas iš Abiejų Tautų Respublikos Senato pareigūnų.

## Įgaliojimai
Naugarduko vaivadą skirdavo karalius, jis pareigas paprastai eidavo iki gyvos galvos. Vaivada buvo aukščiausias valstybinės valdžios pareigūnas vaivadijoje, vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, kuriems suteiktos Magdeburgo teisės, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.

Vaivada buvo Lietuvos Didžiosios kunigaikštystės Ponų tarybos narys, o nuo 1569 m. Abiejų Tautų Respublikos senato nuolatinis narys. Senate Naugarduko vaivada turėjo dvidešimt trečią pagal rangą pasauliečių poziciją.

## Naugarduko seniūnai arba vietininkai
* Mikalojus Radvila Rudasis (*Mikołaj Radziwiłł Rudy*, 1512-1584)

Chronologine tvarka:

## Naugarduko vaivados

## Bibliografija
* Zbigniew Góralski, *Urzędy i godności w dawnej Polsce*, Warszawa 1988

## Kiti straipsniai
* Abiejų Tautų Respublikos Senato pareigūnai
* Centrinės valdžios pareigūnai
* Abiejų Tautų Respublikos žemietijų pareigūnai
* Abiejų Tautų Respublikos dvaro pareigūnai
* Geography of Lyakhovichi: Lyakhovichi in Nowogrodek Palatinate, Wowoide, and Powiat
Joseph Priestley

**Džozefas Pristlis** (*Joseph Priestley*, 1733 m. kovo 13 d. – 1804 m. vasario 6 d.) – anglų chemikas ir filosofas, vienas iš dujų cheminių tyrimų pradininkų. Išskyrė vandenilio chloridą ir azoto(II) oksidą, amoniaką. Dėl politinių įsitikinimų 1794 m. buvo priverstas emigruoti į JAV.

## Išnašos
Cadillac Allanté

**Cadillac Allanté** buvo prabangus rodsteris, kurį tarp 1987 ir 1993 metų gamino Cadillac. Automobilis buvo sukurtas ir gamintas Italijoje. Per visus gamybos metus buvo pagaminta tik 21 000 automobilių. Naujas Allanté kainavo 54 000 $.

### Specifikacija

### Pgamintų automobilių skaičius
* 1987 - 3 363
* 1988 - 2 569
* 1989 - 3 296
* 1990 - 3 101
* 1991 - 2 500
* 1992 - 1 931
* 1993 - 4 670
* Iš viso: 21 430
Vaistinė veronika

**Vaistinė veronika** (*Veronica officinalis*) – gyslotinių (*Plantaginaceae*) šeimos, veronikų (*Veronica*) genties augalas.

Daugiametis žolinis augalas. Stiebas 10 – 30 cm ilgio, šliaužiantis, plaukuotas, kylančia viršūne. Lapai priešiniai, trumpakočiai, elipsiški arba pailgi, dandyti, plaukuoti. Žiedynai lapų pažastyse susitelkę į kekes, kartais pavieniai. Vainiklapiai mėlyni, kartais balti, su tamsiomis gyslomis. Vaisius – dvilizdė dėžutė. Sėklos lešiškos, 1 mm skersmens.

Žydi birželio – rugpjūčio mėn. Sėklos subręsta rugpjūčio – rugsėjo mėn. Dauginasi šakniastiebiais ir sėklomis.

Auga miškuose, ypač pušynuose, pamiškėse, kirtimuose, krūmuose, šlaituose. Dažna visoje Lietuvoje.

Vaistams naudojama žolė. Ji pjaunama augalams žydint. Žaliavoje yra rauginių, karčiųjų ir mineralinių medžiagų, glikozido, aukubinas, veronicino, eterinio aliejaus, sakų, cukraus, saponinų, vitaminų.
Cadillac Series 62

**Cadillac Series 62** buvo vidutinės klasės automobilis, kurį gamino Cadillac. Automobilis 1941 metais pakeitė Cadillac Series 70 ir buvo gaminamas iki 1964 metų, kol jį pakeitė Cadillac Calais.
Cadillac Calais

**Cadillac Calais** buvo didelės klasės prabangus automobilis, kurį gamino Cadillac. Automobilis 1965 metais pakeitė iki tol gamintą Cadillac 6200 ir buvo gaminamas iki 1976 metų. Automobilis naudojo GM C platformą, kuria dalinosi su Buick Electra ir Oldsmobile 88 automobiliais, tačiau Calais kainavo 5000$ ir buvo keliais šimtais brangesnis už pastaruosius.
Pontiac G5

**Pontiac G5** yra kompaktinės klasės automobilis, kurį gamina Pontiac. Automobilis buvo pristatytas 2004 metais kaip 2005 metų modelis Kanadoje ir Meksikoje. 2006 metais G5 buvo pristatytas kaip 2007 metų modelis JAV rinkai. Automobilis naudoja GM Delta platformą, kuria dalinasi su Chevrolet Cobalt, Chevrolet HHR, Saturn ION, bei europietiškuoju Opel Astra (JAV ir Kanadoje geriau žinoma kaip Saturn Astra).

### Varikliai
Veidrodis

**Veidrodis** – įtaisas, turintis pakankamai lygų paviršių ir didelį veidrodinio atspindžio koeficientą, todėl sudarantis atvaizdą.

Praktiškai visi buityje naudojami veidrodžiai yra plokšti, t. y., turi plokščią paviršių. Padidintiems ir sumažintiems atvaizdams, šviesai fokusuoti naudojami išgaubti ir įgaubti veidrodžiai, o iškreiptiems vaizdams (pvz., juoko kambariuose atrakcionuose) – kreivi veidrodžiai.

Veidrodžiai naudojami asmeninėms reikmėms (savęs priežiūrai, apdailai, architektūroje), optiniuose prietaisuose (fotoaparatuose, kt.), moksliniuose prietaisuose, pvz., teleskopuose, mikroskopuose ar lazeriuose. Dauguma veidrodžių skirti regimai šviesai, tačiau taip pat naudojami ir veidrodžiai, skirti atspindėti kito bangos ilgio elektromagnetinėms bangoms.

## Istorija
Apie V a. pr. m. e. pirmuosius uždaromuosius veidrodėlius gamino graikai. Jie buvo nedidelės dėžutės, kurias atvėrus atsiversdavo nusvidinto metalo veidrodėlis.

## Šaltiniai
Pontiac G6

**Pontiac G6** yra vidutinės klasės automobilis, kurį Pontiac pristatė 2004 metais, kaip 2005 metų modelį. G6 naudoja GM Epsilon platformą, kurią dalinasi su Cadillac BLS, Chevrolet Malibu, Saturn Aura, Saab 9-3 ir Opel Vectra. G6 buvo pristatytas 2004 metų Šiaurės Amerikos tarptautinėje automobilių parodoje, kaip automobilis pakeisiantis Pontiac Grand Am ir Pontiac Grand Prix Coupe. Automobilio dizainas buvo kuriamas pasiremiant 2003 metais Detroito automobilių parodoje pristatyta G6 koncepcija. Per pirmus gamybos metus automobilis tapo 11 geriausiai parduodamu automobiliu Jungtinėse Amerikos Valstijose.

### Galerija

image:Pontiac G6 Coupe.jpg|Automobilio priekis
image:PontiacG62006DartmouthRightback.jpg|Automobilio šonas
image:Pontiac G6 GTP VoF1.jpg|Automobilio galas


### Nuorodos
* Oficiali svetainė
EDGE

**EDGE** ( arba *Enhanced GPRS*) – skaitmeninė mobiliųjų telefonų technologija, skirta pagerinti duomenų persiuntimą – padidinti greitį ir kokybę. Teoriškai gali pasiekti 384 kb/s spartą, tačiau praktiškai ji siekia 180 kb/s. Techniškai EDGE yra viena 3G technologijų, tačiau dėl per mažo greičio dažnai išskiriama kaip 2,75G.

Technologija pradėta diegti 2003 m. Lietuvoje EDGE įdiegta 2003 m. gruodžio mėnesį Bitė GSM tinkle.

EDGE radijo sąsaja formuojama esančiame GSM/GPRS tinkle, nėra naujų tinklo elementų. EDGE suderinama su HSCSD ir su GPRS. EDGE gali veikti tinkluose, dirbančiuose 400, 900 ir 1800 MHz dažnių juostoje.

Pagrindinis EDGE privalumas, lyginant su GPRS bei HSCSD, yra žymiai efektyvesnis radijo spektro panaudojimas. Tai pasiekiama naudojant 8 būvių fazinę moduliaciję 8PSK bei GMSK. Moduliacijos tipas bei kodavimo schema parenkami pagal fizinio kanalo savybes.

## Šaltiniai

## Literatūra
* Parsons J. D., Gardiner J. G. „Mobile Communication Systems“, Blackie USA Halsted Press
* Gibson, D. Jerry, „The Communications Handbook“, 1997, CRC Press, Inc.
Saturn ION

**Saturn ION** yra kompaktinės klasės automobilis, kurį gamino Saturn. Automobilis buvo gaminamas ant GM Delta platformos. 2003 metais debiutaves ION pakeitė Saturn S-Series ir buvo gaminamas iki 2007 metų kovo 27 dienos. 2006 metais ION buvo ilgiausias kompaktinės klasės automobilis JAV rinkoje. 2008 metais ION vietą užims naujas Saturn Astra modelis.
Alcatel-Lucent

**Alcatel-Lucent** – bendra Prancūzų ir amerikiečių įmonė, techninės ir programinės įrangos tiekėja, taip pat užsiimanti telekomunikacijų paslaugų aptarnavimu visame pasaulyje. Įmonė įregistruota Prancūzijoje, o savo veiklą plėtoja 132 pasaulio šalyse. Alcatel-Lucent pavadinta 2006 m. gruodžio 1 d., kuomet prancūzų įmonė nupirko savo konkurentų įmonę JAV – Lucent Technologies.

## Nuorodos
* Oficiali „Alcatel-Lucent“ svetainė
Engurės ežeras

**Engurės ežeras** () – ežeras Latvijoje, Talsų ir Tukumo savivaldybėse, į šiaurės vakarus nuo Rygos, prie Rygos įlankos. Pagal plotą trečias didžiausių Latvijoje.

Tai lagūnos tipo ežeras. Nuo Rygos įlankos jį skiria 1,5–2,5 km pločio kopų juosta. Plotas – 41,3 km², ilgis – 17,9 km, didžiausias plotis – 4,4 km, didžiausias gylis – 2,1 m.

Išteka Mėrsrago kanalas, iškastas 1842 m., pažeminant ežero lygį 1,5 metro. Vakariniame krašte – Grebių pusiasalis. Didžiausi intakai – Dzedrupė, Dursupė, Jurgiupė. Ežeras stipriai užžėlęs. Veisiasi 16 rūšių žuvų. Daug vandens paukščių. Ornitologinis rezervatas. Latvijos mokslų akademijos biologijos instituto ornitologijos laboratorijos bazė. Visas ežeras ir jo apylinkės nuo 1999 m. įtraukti į draustinio zoną.

## Šaltiniai

## Nuorodos
* www.ezeri.lv
The Ark

**The Ark** − švedų glamroko grupė. Suburta 1991 m. Ola Salo, Mikael Jepson, Lasse Ljungberg-Leari, kai Ola Salo ir Leari buvo tik keturolikos metų.

Martin Axen oficialiai prie grupės prisijungė 1997 m., o Sylvester Schlegel 1999 m. Paskutinis buvo Jens Andersson, kuris oficialiai prie grupės prisijungė 2006 m., tačiau jis jau keletą metų grodavo gyvuose koncertuose.

„The Ark“ dainų žodžiai kartais būna prieštaringi. Pavyzdžiui, 2002 singlas „Father of a Son“ yra apie homoseksualų teises turėti vaikų.

2006 spalio mėnesį grupė ir Ola Salo buvo sukritikuoti JAV spaudos dėl ginčytino komentaro užsimenant apie rugsėjo 11. Nors tai buvo akivaizdus geraširdiškas pajuokavimas tarp dainų, kai grupė pasirodė naujos Švedijos Ambasados JAV atidarymo renginyje. Deja dėl to teko atšaukti visą JAV koncertinį turą.

„The Ark“ atstovavo Švedijai 2007 metų Eurovizijos dainų konkurse su daina „The Worrying Kind“. Šią dainą (kaip ir daugumą kitų grupės dainų) parašė Ola Salo. Ši daina įtraukta į 2007 balandžio mėnėsį išleistą albumą „Prayer for the Weekend“. Pirmasis šio albumo singlas „Absolutely No Decorum“ pasirodė jau 2007 sausio mėnesį.

The Ark bendradarbiavo su tokiomis grupėmis kaip „The Darkness“ ir „The Cardigans“.

## Grupės nariai
* Ola Salo (pagrindinis vokalas, pianinas);
* Mikael Jepson (gitara, pritariantysis vokalas);
* Lars Ljungberg-Leari (bosinė gitara, pritariantysis vokalas);
* Martin Axen (gitara, pritariantysis vokalas);
* Sylvester Schlegel (būgnai, pritariantysis vokalas);
* Jens Andersson (klavišiniai instrumentai, garso technikas).

## Diskografija
Išleisti albumai:
* Prayer for the Weekend (2007)
* State of The Ark (2004)
* In Lust we trust (2002)
* We are The Ark (2000)

Taip pat išleistas ir vienas EP’as:
* The Ark EP (1996)

## Nuorodos
* Oficialus puslapis  (angliškas)
* 2007 Turo dienoraštis  (švediškas)
* MySpace (angliškas)
* Arkresource (neoficialus fanų puslapis, angliškas)
Sintezatorius

**Sintezatorius** () − aparatas, galintis generuoti elektroninį signalą ir juo manipuliuoti muzikos kūrimui, įrašymui, atlikimui.

## Veikimo principas
Pirmieji muzikiniai sintezatoriai buvo analoginiai. Juose elektroninį audiosignalą kūrė vienas ar keli generatoriai, dar vadinami osciliatoriais (VCO), signalas pereidavo elektriškai valdomų filtrų grandinę, amplitudės moduliatorius (ADSR), kurie valdo garso dinamiką: A (*Attack* – ataką), D (*Decay* – slopimą), S (*Sustain* – palaikymą) ir R (*Release* – galutinį slopmą) ir efektų bloką. Pačių osciliatorių generuojamo tono aukštis priklauso nuo klaviatūros bloko generuojamos įtampos lygio – taip keičiasi viso instrumento tonas. Atitinkamai, varijuojant įtampos lygiu, paduodamu iš klaviatūros ir kito, žemesnio dažnio oscilatoriaus, valdomas filtras (VCF), tuo pačiu keičiasi instrumento tembras. Įvairiai sujungiant laidais atskirus instrumento modulius, arba keičiant lygius rankenėlių ir jungiklių pagalba gaunama praktiškai neribota skambesių įvairovė.

## Istorija

Pirmasis analoginis elektrinis sintezatorius atsirado 1876 metais, tačiau tik 1950–1960 metais, panaudojus analoginių kompiuterių technologijas tapo įmanoma sukurti sintezatorių, gebantį realiame laike generuoti muzikinį garsą ir jį panaudoti įrašų studijose. Didelį indėlį įnešė tokie mokslininkai, kaip Ivor Darreg, Evgeny Murzin, Daphne Oram, firma RCA, BBC, Don Buchla, Hugh Le Caine, Raymond Scott, Paul Ketoff. 1964 metais Robert Moog iš firmos RCA pristatė pirmąjį sintezatorių, kuris iš tikrųjų buvo panašesnis į muzikos instrumentą, o ne į sudėtingą studijinį prietaisą. Jo analoginis sintezatorius Minimoog 1970 metais tapo tikra legenda ir net šiuo metu, po ilgos pertraukos, sėkmingai atnaujintas ir modernizuotas vėl plačiai naudojamas muzikantų.

Atsiradus mikroprocesoriams analoginius sintezatorius pakeitė polifoniniai skaitmeniniai sintezatoriai, kuriuose naudojami kiti garso sintezės metodai: FM, PCM, PDS, WTS ir kitokie, bei tikri, studijoje įrašyti garsai. Tokie instrumentai visiškai tiksliai atkartoja įrašytus natūralių instrumentų garsus, kartu turi neribotas galimybes jungti juos su sintetiniais garsais. Šiuolaikiniai koncertiniai sintezatoriai – tai naujausių kompiuterinių technologijų ir akustikos mokslo sintezės rezultatas.

## Lietuvoje
Bene pirmieji analoginiai sintezatoriai Lietuvoje pagaminti radijo inžinierių – elektroninės muzikos technologijų mėgėjų pastangomis. Apie 1978–1982 metus Rimvydas Velykis sukonstravo studijinį modulinį analoginį sintezatorių bei kelias modifikacijas mobilių koncertinių sintezatorių, kartu su konstruktoriumi Algimantu Jovaiša – daug kitų elektroninių muzikos instrumentų, maždaug tuo pačiu laikotarpu inžinierius Orūnas Urbonas – styginių instrumentų sintezatorių, inžinierius R. Varnas – elektroninį mušamųjų instrumentą, kiti inžinieriai daugiau dirbo elektroninių priedėlių ir koncertinės aparatūros srityse.

## Nuorodos

* Apie sintezatorius populiariai ir specialistams
3G

**3G** arba „Third generation“ () – mobiliojo ryšio technologija, pažangesnė už GSM technologiją. Šis ryšio standartas paremtas Trečiosios kartos partnerystės projekto 3GPP () atliktais mokslinių tyrimų ir plėtros darbais. Didžiausias duomenų perdavimo greitis siekia 22 Mbps.

3G kartais vadinamas **UMTS** – „Universal Mobile Telecommunications System“ ().

Plačiajai visuomenei iš pradžių 3G ryšio standartas tapo prieinamas 2001 m. Japonijoje, praėjus keletui mėnesių, pradėjo veikti ir Europoje. Lietuvoje 3G ryšį pirmoji įdiegė „Omnitel“ bendrovė, tai ji padarė 2006 m. vasarį.

Palyginus su ankstesniu 2G ryšio standartu, 3G ryšiu duomenys buvo perduodami mažiausiai keturis kartus greičiau. Naujasis ryšio standartas įgalino tokias naujas paslaugas, kaip vaizdo konferencijos, vaizdo transliacija ir balso perdavimas interneto protokolais (IP).

## Išnašos
Sandoris

**Sandoris** – asmens veiksmas, kuriuo siekiama sukurti, pakeisti arba panaikinti civilines subjektines teises ir pareigas (LR CK 1.63 str.). Dauguma civilinių teisinių santykių atsiranda sandorių pagrindu.

## Rūšys

Sandoriai gali būti skirstomi pagal tai, kiek asmenų išreiškia savo valią:
* *Vienašaliai sandoriai* – tokie, kuriems sudaryti pakanka vieno asmens (šalies) valios. Pavyzdžiui, testamentas yra vienašalis sandoris, kadangi juo valią išreiškia vienas asmuo (testatorius).
* *Dvišaliai sandoriai* sudaromi suderinus dviejų šalių valią (pvz., pirkimo - pardavimo sutartis): 2 sandorio šalys, tačiau vienoje sandorio puseje gali būti ir daugiau nei vienas asmuo. Tokie atvejai galimi, kai, pavyzdžiui, daiktą parduoda keli pardavėjai, o perka vienas arba keli pirkėjai.
* *Daugiašaliai sandoriai* – tokie, kuriems sudaryti reikia daugiau nei 2 šalių suderintos valios (pavyzdžiui, jungtinės veiklos sutartis: tarpusavyje susitaria 3 ir daugiau asmenų).

Sutartys – labiausiai paplitusi sandorių rūšis, tačiau ne visi sandoriai yra sutartys. Sutartimis vadinami tik tie sandoriai, kuriems sudaryti reikia daugiau nei vieno asmens valios; taigi dvišaliai ir daugiašaliai sandoriai yra sutartys, o vienašaliai – ne.
Music from the Film More

**„Music from the Film More“** arba **„More“** – trečias grupės Pink Floyd progresyvaus, psichodelinio roko albumas, išleistas 1969 m. liepos 27 d. „EMI“ garso įrašų studijos Abbey Road Studios. Tai muzika, sukurta prancūzų kino filmui „More“, kurio režisierius B. Šrioderis (Barbet Schroeder). Albumas pasiekė 9 vietą angliškame dainų dešimtuke ir 153 vietą JAV.

## Kilmė
Galima atsižvelgti į tą grupės reputacijos faktą, kad Pink Floyd savo karjeros pradžioje gavo pasiūlymą sukurti ir parašyti muziką filmui. Grupei prireikė tik aštuonių dienų, kad pritaikytų prie siužeto, kurio veiksmo tema – hipiai, narkotikai Ibizoje, muziką. Tiesa, kai kurios dainos buvo jau panaudotos anksčiau koncertuose. Nepažiūrėjus filmo, sunku pasakyti, kaip tinka Pink Floyd muzika, nors kai kurių kompozicijų pavadinimai nusako nuotaiką, kokią jos turėjo sukurti. Kaip dažnai pasitaiko, muzika filme labai skiriasi nuo įrašo plokštelėje, o daina „Seabirds“, kuri girdima kaip fonas vakarėlyje, iš vis nepateko į plokštelę. Ši daina įtraukta į Pink Floyd rinkinį „The Pink Floyd Songbook“ ir išleista 1976 m.

## Albumo viršelis
Albumo viršeliu užsiėmė S. Torgersono dizaino studija „Hipgnosis“. Jame panaudotas paprasčiausias kadras iš kino filmo. Užrašas ant viršelio skelbia: „Muzika iš kino filmo „More“, parašyta ir atlikta grupės „The Pink Floyd“. Prieš grupės pavadinimą panaudotas artikelis „The“ tarsi primena įžymios grupės statusą, kuris lydi muzikantus daugiau kaip ketvirtį amžiaus.

## Dainų sąrašas
;Pirma pusė
# „Cirrus Minor“ (Roger Waters) – 5:18 
# „The Nile Song“ (Roger Waters) – 3:26 
# „Crying Song“ (Roger Waters) – 3:33 
# „Up the Khyber“ (Nick Mason, Richard Wright) – 2:12 
# „Green Is the Colour“ (Roger Waters) – 2:58 
# „Cymbaline“ (Roger Waters) – 4:50 
# „Party Sequence“ (David Gilmour, Nick Mason, Roger Waters, Richard Wright) – 1:07

;Antra pusė
# „Main Theme“ (David Gilmour, Nick Mason, Roger Waters, Richard Wright) – 5:28 
# „Ibiza Bar” (David Gilmour, Nick Mason, Roger Waters, Richard Wright) – 3:19 
# „More Blues“ (David Gilmour, Nick Mason, Roger Waters, Richard Wright) – 2:12 
# „Quicksilver” (David Gilmour, Nick Mason, Roger Waters, Richard Wright) – 7:13 
# „A Spanish Piece” (David Gilmour) – 1:05 
# „Dramatic Theme” (David Gilmour, Nick Mason, Roger Waters, Richard Wright) – 2:15

## Singlas
# „The Nile Song“/„Ibiza Bar“ (1969 m., tik Europoje)

## Atlikėjai
* Deividas Gilmoras – gitara, akustinė gitara, vokalas ir efektai
* Rodžeris Votersas – bosinė gitara, vokalas, gongas, akustinė gitara ir efektai
* Ričardas Raitas – klavišiniai, vibrafonas, rankų plojimas, vokalas
* Nikas Meisonas – būgnai, mušamieji instrumentai